**Zeul nopții**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izbind valuri de căldură,

Fereastra noaptea mângâind-o,

Luna-și cerne a sa pictură

Singurătatea ocrotind-o.

Pe cer ai zice că-i un zeu

Mântuind încetișor

Orice astru, orice zmeu

În văzduh colindător.

Zeul nopții ea să fie?

Căci deși de-o veșnicie

Zarea întreagă explorăm

Tot spre ea ne avântăm.

Și deși ne întristăm

În a noastre pustii vieți

Îndeajuns ne înseninăm

C-o privim cu ochi măreți.

Lună, mândră lună,

Vis etern ce ne încunună,

Tu a nopții feerie

Răspândești cu-a ta magie!

Câte suflete pierdute

Gânditor se-ntrepătrund

Într-un somn liniștitor

Ce le poartă-al tău veșmânt!

Și câte nopți însingurate

Spre lumină ai condus,

Câte stele îngrijorate

Tu în taină ai pătruns!

Să te razemi veșnic pe-a ta boltă diamantină

Suflet candid, mângâios

De origine divină!